# data[].attributes.attachment_link.title
Όσα πρέπει να ξέρετε για την Συνθήκη Σένγκεν

# data[].attributes.headline
Συνθήκη Σένγκεν 

# data[].attributes.subject
Συνθήκη Σένγκεν 

# data[].attributes.body
Συμφωνία του Σένγκεν, γνωστή και ως Συνθήκη του Σένγκεν, καλείται η συμφωνία που υπεγράφη στις 14 Ιουνίου 1985 στην κωμόπολη Σένγκεν του Λουξεμβούργουανάμεσα σε πέντε κράτη μέλη των Ευρωπαϊκών Κοινοτήτων (ΕΚ) (Βέλγιο, Γερμανία, Γαλλία, Λουξεμβούργο και Ολλανδία) και είχε ως στόχο την προοδευτική κατάργηση των ελέγχων στα κοινά σύνορα, την καθιέρωση της ελεύθερης κυκλοφορίας για όλα τα πρόσωπα, υπηκόους των κρατών που υπέγραψαν τη Συμφωνία, καθώς και την αστυνομική και δικαστική συνεργασία. Περαιτέρω, στις 19 Ιουνίου 1990 υπεγράφη εκ νέου στο Σένγκεν η Σύμβαση Εφαρμογής της Συμφωνίας του Σένγκεν, που συμπλήρωνε και εξειδίκευε την αρχική Συμφωνία.

# data[].attributes.body
27 ΝΟΕΜΒΡΙΟΥ 1990

# data[].attributes.body
25 ΙΟΥΝΙΟΥ 1991

# data[].attributes.body
25 ΙΟΥΝΙΟΥ 1991

# data[].attributes.body
6 ΝΟΕΜΒΡΙΟΥ 1992

# data[].attributes.body
28 ΑΠΡΙΛΙΟΥ 1995

# data[].attributes.body
19 ΔΕΚΕΜΒΡΙΟΥ 1996

# data[].attributes.body
19 ΔΕΚΕΜΒΡΙΟΥ 1996

# data[].attributes.body
19 ΔΕΚΕΜΒΡΙΟΥ 1996

# data[].attributes.body
19 ΔΕΚΕΜΒΡΙΟΥ 1996

# data[].attributes.body
19 ΔΕΚΕΜΒΡΙΟΥ 1996

# data[].attributes.headline
Σένγκεν: ποιές οι προκλήσεις που αντιμετωπίζει η ζώνη ελεύθερης μετακίνησης;

# data[].attributes.subject
Σένγκεν: ποιές οι προκλήσεις που αντιμετωπίζει η ζώνη ελεύθερης μετακίνησης;

# data[].attributes.body
Η ζώνη Σένγκεν αντιμετωπίζει προκλήσεις που μπορεί να θέσουν σε κίνδυνο την ίδια την ύπαρξη της.

Η Σένγκεν βρίσκεται κάτω από μεγάλη πίεση προειδοποιούν οι ευρωβουλευτές σε έκθεση για τη λειτουργία της ζώνης Σένγκεν. «Οι εθνικές κυβερνήσεις έκαναν την Σένγκεν τον αποδιοπομπαίο τράγο των αποτυχιών των πολιτικών ασφάλειας και της αδυναμίας του κοινού ευρωπαϊκού συστήματος ασύλου. Παρόλα αυτά η Σένγκεν δεν είναι το πρόβλημα αλλά ή λύση» αναφέρει ο εισηγητής Κάρλος Κουέλου και προειδοποιεί «αν η Σένγκεν χαθεί, η Ευρώπη των πολιτών όπως τηγνωρίζουμε σήμερα θα εξαφανιστεί».

Οι έλεγχοι στα σύνορα ξεκίνησαν ως απάντηση στη σημαντική εισροή προσφύγων στην Ευρωπαϊκή Ένωση το 2015 και μετά τις τρομοκρατικές επιθέσεις στην Ευρώπη. Η εισροή μεταναστών και αιτούντων άσυλο αντιμετωπίστηκε ως απειλή για την εσωτερική ασφάλεια και οδήγησε τα κράτη-μέλη να εφαρμόσουν τις διατάξεις του Κώδικα Συνόρων της Σένγκεν και να εισάγουν εσωτερικούς συνοριακούς ελέγχους, οι οποίοι ξεκίνησαν ως ένα προσωρινό μέτρο. Όμως σήμερα, δύο χρόνια μετά, η λειτουργία της ζώνης δεν έχει αποκατασταθεί πλήρως.

«Η Σένγκεν είναι κομμάτι της λύσης, όχι του προβλήματος»

Η Ευρωπαϊκή Ένωση υιοθέτησε πρόσφατα μέτρα για την ενίσχυση της ακεραιότητας της ζώνης Σένγκεν. Τον Απρίλιο του 2017  ξεκίνησαν συστηματικοί έλεγχοι στα εξωτερικά σύνορα για όλους όσους εισέρχονται στην ΕΕ,  ενώ το Νοέμβριο του ίδιου έτους το Ευρωπαϊκό Κοινοβούλιο και το Συμβούλιο συμφώνησαν σε νέο σύστημα καταχώρησης εισόδου/εξόδου υπηκόων τρίτων χωρών προκειμένου να καταγράφονται οι μετακινήσεις πολιτών εκτός ΕΕ στη ζώνη Σένγκεν και να επιταχυνθούν οι έλεγχοι. Ο έλεγχος των εξωτερικών συνόρων της ΕΕ ενισχύθηκε επίσης με τη δημιουργία της Ευρωπαϊκής Συνοριοφυλακής και Ακτοφυλακής (FRONTEX), ενώ δόθηκαν περισσότερες αρμοδιότητες στην Europol, που εντείνει τον αγώνα της ΕΕ ενάντια στην τρομοκρατία.Ο οργανισμός παρακολουθεί από κοντά την κατάσταση στα εξωτερικά σύνορα της ΕΕ. Επίσης, συνεργάζεται με τα κράτη μέλη για τον έγκαιρο εντοπισμό και την αντιμετώπιση ενδεχόμενων απειλών για την ασφάλεια στα εξωτερικά σύνορα.

# data[].attributes.headline
Ποιος είναι ο ρόλος της νέας υπηρεσίας Συνοριοφυλακής και ακτοφυλακής 

# data[].attributes.subject
Ποιος είναι ο ρόλος της νέας υπηρεσίας Συνοριοφυλακής και ακτοφυλακής 

# data[].attributes.body
Οι σημερινές προτάσεις θα συμβάλουν στην αποτελεσματικότερη διαχείριση της μετανάστευσης, στη βελτίωση της εσωτερικής ασφάλειας της Ευρωπαϊκής Ένωσης και στη διασφάλιση της αρχής της ελεύθερης κυκλοφορίας των προσώπων. Η Επιτροπή προτείνει τη δημιουργία Ευρωπαϊκής Συνοριοφυλακής και Ακτοφυλακής, ώστε να εξασφαλιστεί η ισχυρή και από κοινού διαχείριση των εξωτερικών συνόρων. Προκειμένου να αυξηθεί περαιτέρω η ασφάλεια των πολιτών της Ευρώπης, η Επιτροπή προτείνει επίσης να καθιερωθούν συστηματικοί έλεγχοι όλων των ατόμων που εισέρχονται ή εξέρχονται από τον χώρο του Σένγκεν με τη χρήση κατάλληλων βάσεων δεδομένων.
Στην Ευρωπαϊκή Συνοριοφυλακή και Ακτοφυλακή θα συμμετέχουν ένας ευρωπαϊκός οργανισμός φύλαξης των συνόρων και των ακτών, που θα σχηματιστεί με βάση τον Frontex, και οι αρμόδιες για τη διαχείριση των συνόρων αρχές των κρατών μελών, που θα εξακολουθήσουν να ασκούν την καθημερινή διαχείριση των εξωτερικών συνόρων.

Η νέα Ευρωπαϊκή Συνοριοφυλακή και Ακτοφυλακή θα χαρακτηρίζεται από τα ακόλουθα:

Εφεδρείες συνοριοφυλάκων ταχείας κινητοποίησης και τεχνικού εξοπλισμού: ο οργανισμός θα είναι σε θέση να βασίζεται σε τουλάχιστον 1.500 εμπειρογνώμονες, οι οποίοι θα μπορούν να αναπτυχθούν σε λιγότερο από 3 ημέρες. Για πρώτη φορά, ο οργανισμός θα έχει τη δυνατότητα να προμηθεύεται ο ίδιος εξοπλισμό και να χρησιμοποιεί ένα απόθεμα τεχνικού εξοπλισμού που θα παρέχεται από τα κράτη μέλη. Δεν θα υπάρχει πλέον έλλειψη προσωπικού ή εξοπλισμού για τις ευρωπαϊκές συνοριακές επιχειρήσεις. Οι ανθρώπινοι πόροι του νέου οργανισμού θα υπερδιπλασιαστούν σε σχέση με εκείνους του Frontex, ανερχόμενοι σε μόνιμο προσωπικό 1 000 ατόμων, συμπεριλαμβανομένου του επιτόπιου προσωπικού, έως το 2020.

Ρόλο παρακολούθησης και εποπτείας: θα συσταθεί ένα κέντρο παρακολούθησης και ανάλυσης κινδύνου, το οποίο θα παρακολουθεί τις μεταναστευτικές ροές προς την Ευρωπαϊκή Ένωση και εντός αυτής και θα διενεργεί αναλύσεις κινδύνου και υποχρεωτικές εκτιμήσεις τρωτότητας, προκειμένου να εντοπίζονται και να θωρακίζονται τα αδύνατα σημεία. Αξιωματικοί-σύνδεσμοι θα αποσπώνται στα κράτη μέλη για να εξασφαλίζεται η επιτόπια παρουσία στα σημεία όπου υπάρχει κίνδυνος για τα σύνορα. Ο οργανισμός θα είναι σε θέση να εκτιμά την επιχειρησιακή ικανότητα, τον τεχνικό εξοπλισμό και τους πόρους που διαθέτουν τα κράτη μέλη ώστε να αντιμετωπίζουν προκλήσεις στα εξωτερικά τους σύνορα και να απαιτεί από τα κράτη μέλη να λάβουν μέτρα ώστε να επιληφθούν του ζητήματος εντός καθορισμένης προθεσμίας σε περίπτωση που υπάρχουν τρωτά σημεία.

Δικαίωμα παρέμβασης: τα κράτη μέλη μπορούν να ζητήσουν την εκτέλεση κοινών επιχειρήσεων και ταχείες συνοριακές επεμβάσεις, καθώς και την αποστολή ευρωπαϊκών ομάδων συνοριοφυλάκων και ακτοφυλάκων προς υποστήριξή τους.Σε περίπτωση που εξακολουθούν να υπάρχουν ελλείψεις ή που κράτος μέλος υφίσταται σημαντική μεταναστευτική πίεση που θέτει σε κίνδυνο τον χώρο Σένγκεν και εφόσον δεν επίκειται η λήψη μέτρων σε εθνικό επίπεδο ή εάν αυτά είναι ανεπαρκή, η Επιτροπή θα έχει τη δυνατότητα να εκδίδει εκτελεστική απόφαση με την οποία θα ορίζεται ότι η κατάσταση σε συγκεκριμένο τμήμα των εξωτερικών συνόρων απαιτεί την ανάληψη επείγουσας δράσης σε ευρωπαϊκό επίπεδο.Αυτό θα επιτρέπει στον οργανισμό να παρεμβαίνει και να αποστέλλει ευρωπαϊκές ομάδες συνοριοφυλάκων και ακτοφυλάκων, ώστε να εξασφαλίζεται ότι αναλαμβάνεται επιτόπια δράση, ακόμη και όταν ένα κράτος μέλος δεν είναι σε θέση ή δεν επιθυμεί να λάβει τα αναγκαία μέτρα.

Επιτήρηση από την Ακτοφυλακή: οι εθνικές ακτοφυλακές θα αποτελούν μέρος της Ευρωπαϊκής Συνοριοφυλακής και Ακτοφυλακής, στον βαθμό που εκτελούν καθήκοντα συνοριακών ελέγχων. Οι εντολές της Ευρωπαϊκής Υπηρεσίας Ελέγχου της Αλιείας και του Ευρωπαϊκού Οργανισμού για την Ασφάλεια στη Θάλασσα θα ευθυγραμμιστούν με την εντολή της νέας Ευρωπαϊκής Συνοριοφυλακής και Ακτοφυλακής. Οι τρεις οργανισμοί θα είναι σε θέση να αναλαμβάνουν κοινές επιχειρήσεις επιτήρησης, για παράδειγμα, μέσω της από κοινού λειτουργίας των τηλεκατευθυνόμενων αεροπορικών συστημάτων (μη επανδρωμένων αεροσκαφών) στη Μεσόγειο Θάλασσα.

Εντολή για δραστηριοποίηση σε τρίτες χώρες: ο οργανισμός θα λάβει νέα εντολή για αποστολή αξιωματικών-συνδέσμων σε γειτονικές τρίτες χώρες και έναρξη κοινών επιχειρήσεων με αυτές, μεταξύ άλλων και στο έδαφός τους.

Ενίσχυση του ρόλου σε θέματα επιστροφής: στο πλαίσιο του οργανισμού θα συσταθεί Ευρωπαϊκή Υπηρεσία Επιστροφών, ώστε να επιτραπεί η τοποθέτηση ευρωπαϊκών ομάδων επέμβασης για επιστροφές, οι οποίες θα στελεχώνονται από συνοδούς, παρατηρητές και ειδικούς σε θέματα επιστροφής και θα εργάζονται για την αποτελεσματική επιστροφή των παρανόμως διαμενόντων υπηκόων τρίτων χωρών. Ένα ενιαίο ευρωπαϊκό ταξιδιωτικό έγγραφο για την επιστροφή θα εξασφαλίσει την ευρύτερη αποδοχή των επαναπατριζομένων από τις τρίτες χώρες.

Διαφύλαξη της εσωτερικής ασφάλειας: ο οργανισμός θα λαμβάνει υπόψη του στην ανάλυση κινδύνου το διασυνοριακό έγκλημα και την τρομοκρατία και θα συνεργάζεται με άλλους οργανισμούς της Ένωσης και διεθνείς οργανώσεις για την πρόληψη της τρομοκρατίας, με πλήρη σεβασμό των θεμελιωδών δικαιωμάτων.

# data[].attributes.headline
 Τι είναι το Σύστημα Πληροφοριών Σένγκεν;

# data[].attributes.subject
 Τι είναι το Σύστημα Πληροφοριών Σένγκεν;

# data[].attributes.body
Το σύστημα Πληροφοριών Σιένγκεν δεύτερης γενιάς (Schengen Information System- SIS II) επιτρέπει την ανταλλαγή πληροφοριών μεταξύ αρμοδίων Αρχών των ΚΜ για σκοπούς μετανάστευσης και αποτελεσματικού ελέγχου των συνόρων και για σκοπούς επιβολής του νόμου. Σε αυτό καταχωρούνται πληροφορίες για πολίτες τρίτων χωρών, καταζητούμενα πρόσωπα με ευρωπαϊκό ένταλμα σύλληψης, ελλείποντα πρόσωπα, πρόσωπα που παρακολουθούνται από την Αστυνομία ή στα οποία έχει απαγορευτεί η είσοδος στο χώρο Σένγκεν, κλεμμένα οχήματα και κλεμμένα ή απολεσθέντα ταξιδιωτικά έγγραφα όπως διαβατήρια και ταυτότητες.